Pengakuran anjing

Pengakuran, kesebentukan, atau konformasi pada anjing merujuk semata-mata perincian terlihat luaran bagi struktur dan penampilan anjing, sebagaimana yang ditakrifkan secara terperinci oleh setiap piawaian baka bertulis bagi setiap baka anjing. Anjing yang mengakuri kebanyakan item perihal dalam piawaian baka individunya dikatakan mempunyai pengakuran baik. Tidak seperti pengakuran kuda, tiada peraturan tetap untuk pengakuran anjing, kerana anjing ialah yang paling berubah-ubah dari segi penampilan bagi mana-mana haiwan. Sebaliknya, pengakuran pada anjing adalah berdasarkan jenis anjing yang daripadanya baka berkembang, bersama-sama dengan banyak perincian yang telah ditambahkan ke dalam piawaian baka untuk tujuan pembezaan daripada baka lain, atas sebab kerja, atau untuk meningkatkan kecantikan haiwan berkenaan dari sudut pandangan daripada penggemar yang mengarang piawaian baka.

Piawaian baka
Piawaian baka untuk setiap baka anjing memperincikan atribut yang diingini dan atribut yang tidak diingini bagi penampilan dan perangai untuk baka individu. Oleh sebab kebolehubahan besar pada anjing, tiada satu piawaian tunggal bagi pengakuran baik. Hal yang merupakan pengakuran baik untuk anjing riba tidak akan menjadi pengakuran baik untuk anjing pengawal; struktur tungkai baik untuk anjing yang mesti melakukan perjalanan jauh tidak akan sama dengan struktur tungkai baik untuk anjing yang pengakurannya mewajibkan ledakan singkat bagi kelajuan.

Piawaian baka direka semata-mata untuk memerihalkan sejarah dan tujuan, perangai, dan penampilan bagi baka berkenaan. Piawaian baka bukanlah senarai kotak semak bagi syarat, tetapi lebih kepada perihal, yang memberikan "gambar kata" terperinci tentang anjing terunggul bagi baka berkenaan. Syarat untuk pendokumenan, pengujian genetik, pengujian kesihatan, pengujian untuk gaya kerja tertentu atau kecergasan untuk sukan anjing tertentu atau syarat untuk pelatihan adalah di luar skop bagi piawaian baka dan sebaliknya dibangunkan sebagai garis panduan pembiak baka oleh kelab baka, kelab kenel, atau bahkan oleh peraturan jabatan pertanian kebangsaan. Pengakuran merujuk semata-mata perincian terlihat luaran bagi struktur dan penampilan anjing, bersama-sama dengan perangai terjangka anjing berkenaan, yang berbeza-beza untuk setiap baka atau jenis anjing.

Lihat juga
 Anatomi anjing
 Jenis anjing
 Kecacatan (pembiakbakaan)
 Peristilahan anjing
 Piawaian baka
 Senarai baka anjing

Rujukan

Kategori:Pertunjukan dan penunjukan anjing
*